stanford-oval/wikipedia huggingface dataset:
เอเวอร์เรสต์เวียดนาม
การเดินทาง > ช่วงปีนเขาเอเวอเรสต์

ตัวแทน 4 คน เริ่มปีนยอดเขาเอเวอเรสต์ตั้งแต่เดือนเมษายน พ.ศ. 2551 และเดินทางกลับเวียดนามในเดือนมิถุนายน ใช้เวลาประมาณ 2 เดือนเศษ  โดยผู้ที่ขึ้นถึงยอดเขา เมื่อวันที่ 22 พฤษภาคม พ.ศ. 2551 เวลา 8:00 น. ตามเวลาท้องถิ่นเนปาล   ประกอบด้วย วิทิตนันท์ โรจนพานิช นักปีนเขาชาวไทย กับนักปีนเขาชาวเวียดนาม 3 คน ชื่อ Phan Thanh Nhien, Bui Van Neogi และ Nguyen Mau Linh  โดยวิทิตนันท์ ปีนเขาในฐานะหัวหน้าทีม  และผู้อำนวยการผลิตรายการ ทั้งนี้ผู้บริหารและผู้เขียนโครงการปีนเขาเอเวอเรสต์ คือ คุณเสฏฐวุฒิ จันทร์วาววาม
ดูเพิ่ม

TITV Everest 2007
แหล่งข้อมูลอื่น

http://www.qdnd.vn/army/vietnam.Culture-Sports.cnews.9681.qdnd
https://web.archive.org/web/20071014011518/http://www.everestvietnam.vn/, http://www.lasta.com.vn เก็บถาวร 2021-09-27 ที่ เวย์แบ็กแมชชีน, http://www.thp.com.vn. Official site in Vietnamese
เทศบาลตำบลเกาะลันตาใหญ่

| เทศบาลตำบลเกาะลันตาใหญ่ |
| --- | --- |
เทศบาลตำบล
การถอดเสียงอักษรโรมัน
 • อักษรโรมัน: Thetsaban Tambon Ko Lanta Yai
บ้านศรีรายา
ทต.เกาะลันตาใหญ่ที่ตั้งของเทศบาลตำบลเกาะลันตาใหญ่
พิกัด: 7°31′51.83″N 99°05′39.23″E﻿ / ﻿7.5310639°N 99.0942306°E﻿ / 7.5310639; 99.0942306
ประเทศ:  ไทย
จังหวัด: กระบี่
อำเภอ: เกาะลันตา
จัดตั้ง:    • 15 ตุลาคม 2499 (สุขาภิบาลเกาะลันตาใหญ่)   • 25 พฤษภาคม 2542 (ทต.เกาะลันตาใหญ่) 
พื้นที่
 • ทั้งหมด: 0.810 ตร.กม. (0.313 ตร.ไมล์)
ประชากร (2562)
 • ทั้งหมด: 1,186 คน
 • ความหนาแน่น: 1,464.19 คน/ตร.กม. (3,792.2 คน/ตร.ไมล์)
รหัส อปท.: 05810301
ที่อยู่ สำนักงาน: สำนักงานเทศบาลตำบลเกาะลันตาใหญ่ ถนนศรีรายา ตำบลเกาะลันตาใหญ่ อำเภอเกาะลันตา จังหวัดกระบี่
โทรศัพท์: 0-7569-7209
โทรสาร: 0-7569-7243
เว็บไซต์: www.lantayaicity.go.th/index.php
 ส่วนหนึ่งของสารานุกรมประเทศไทย
เทศบาลตำบลเกาะลันตาใหญ่ เป็นองค์กรปกครองส่วนท้องถิ่นแห่งหนึ่งในอำเภอเกาะลันตา จังหวัดกระบี่ ครอบคลุมพื้นที่บางส่วนของตำบลเกาะลันตาใหญ่ เป็นแหล่งชุมชนขนาดเล็กตั้งอยู่ทางตะวันออกของเกาะลันตาใหญ่ มีศูนย์กลางที่หมู่ 2 บ้านศรีรายา ใน พ.ศ. 2562 เทศบาลตำบลเกาะลันตาใหญ่มีประชากรทั้งหมด 1,186 คน
ประวัติ

เทศบาลตำบลเกาะลันตาใหญ่ เป็นชุมชนขนาดเล็กตั้งอยู่บนเกาะลันตาใหญ่ ภาษาอูรักลาโว้ยเรียกว่า "ปาตัยซาตั๊ก" ชุมชนนี้ชื่อว่าบ้านศรีรายา บ้างเรียกลันตาเมืองเก่า เดิมชื่อว่า "ปาไตรายา" (มลายู: Pantai Raya) แปลว่า "หาดหลวง หรือหาดเจ้านาย" เดิมเป็นชุมชนชาวประมงของชาวอูรักลาโว้ย แต่เมื่อชาวจีนอพยพเข้ามาพร้อมกับการติดต่อค้าขายกับต่างชาติ กอปรกับมีชาวไทยมุสลิมอพยพเข้าบ้านหัวแหลม ชาวอูรักลาโว้ยจึงต้องอพยพถอยร่นออกไปเรื่อย ๆ จนมีคำพูดท้องถิ่นที่ว่า "จีนไล่แขก แขกไล่ชาวเล" ในอดีตเป็นชุมชนชายทะเลเก่าแก่ที่มีความเจริญรุ่งเรืองมาแต่อดีต บริเวณนี้เป็นจุดแวะพักของเรือสินค้าระหว่างเกาะภูเก็ตกับเกาะปีนัง แต่ภายหลังเมื่อมีการก่อสร้างทางหลวงแผ่นดินในพื้นที่อำเภอเกาะลันตาช่วง พ.ศ. 2490 เป็นต้นมา ทำให้มีผู้ใช้เรือในการสัญจรน้อยลง การเป็นเมืองด่านภาษีก็สิ้นลง สำนักงานศุลกากรบ้านศรีรายาก็ย้ายไปยังปากน้ำกระบี่ ส่วนที่ว่าการอำเภอเกาะลันตาก็ย้ายไปบ้านหลังสอด ตำบลเกาะลันตาน้อย ชุมชนศรีรายาจึงลดความสำคัญลงไป ประชากรเริ่มโยกย้ายไปพื้นที่อื่นมากขึ้นตามลำดับ
ยุครัฐบาลจอมพล แปลก พิบูลสงคราม กระทรวงมหาดไทยประกาศยกพื้นที่บางส่วนของตำบลเกาะลันตาใหญ่บริเวณบ้านศรีรายาจัดตั้งสุขาภิบาลเกาะลันตาใหญ่ อำเภอเกาะลันตา จังหวัดกระบี่ เมื่อวันที่ 15 ตุลาคม พ.ศ. 2499
ต่อมาพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้เปลี่ยนแปลงฐานะสุขาภิบาลเป็นเทศบาลตำบลเมื่อวันที่ 13 กุมภาพันธ์ พ.ศ. 2542 ด้วยเหตุนี้สุขาภิบาลเกาะลันตาใหญ่ จึงเปลี่ยนเป็นเทศบาลตำบลเกาะลันตาใหญ่ มาแต่นั้น
ที่ตั้งและอาณาเขต

เทศบาลตำบลเกาะลันตาใหญ่เป็นชุมชนขนาดน้อย มีขนาด 0.810 ตารางกิโลเมตร ตั้งอยู่ทางทิศตะวันออกของเกาะลันตาใหญ่ มีแนวเขาลันตาทางทิศตะวันตกแนวเหนือจรดใต้ มีพื้นที่ราบชายฝั่งทะเลทางทิศตะวันออก และมีป่าชายเลนขนาดน้อยทางทิศเหนือ พื้นที่ส่วนใหญ่เป็นเนินเขาเตี้ย ๆ มีลำห้วยไหลผ่านจากแนวเขาลงทะเลทางทิศตะวันออก พื้นที่ส่วนใหญ่เป็นแหล่งชุมชนและพื้นที่เกษตรกรรม มีการตั้งชุมชนหนาแน่นย่านที่ทำการเทศบาลตำบลเกาะลันตาใหญ่ มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
ทิศเหนือ ติดต่อกับเขตองค์การบริหารส่วนตำบลเกาะลันตาใหญ่ อำเภอเกาะลันตา
ทิศตะวันออก ติดต่อกับเขตองค์การบริหารส่วนตำบลเกาะลันตาใหญ่ อำเภอเกาะลันตา
ทิศใต้ ติดต่อกับเขตองค์การบริหารส่วนตำบลเกาะลันตาใหญ่ อำเภอเกาะลันตา
ทิศตะวันตก ติดต่อกับเขตองค์การบริหารส่วนตำบลเกาะลันตาใหญ่ อำเภอเกาะลันตา
การปกครอง

เทศบาลตำบลเกาะลันตาใหญ่ ครอบคลุมพื้นที่บางส่วนของตำบลเกาะลันตาใหญ่ ประกอบด้วย
| ชุมชน | ตำบล | หมู่ที่ | ชาย> (คน) | หญิง> (คน) | ประชากร> (คน) พ.ศ. 2562 | ครัวเรือน> (หลัง) |
| --- | --- | --- | --- | --- | --- | --- |
| **ทะเบียนบ้านกลาง | เกาะลันตาใหญ่ | - | 1 | 1 | 2 | 2 |
| หัวแหลม | เกาะลันตาใหญ่ | 1 | 33 | 41 | 74 | 30 |
| ศรีรายา | เกาะลันตาใหญ่ | 2 | 539 | 571 | 1,110 | 461 |
| รวม | - | - | 573 | 613 | 1,186 | 493 |
ประชากร

พ.ศ. 2562 เทศบาลตำบลเกาะลันตาใหญ่มีประชากรทั้งหมด 1,186 คน ประชากรส่วนใหญ่เป็นชาวไทยเชื้อสายจีน นับถือศาสนาพุทธ อาศัยอยู่ที่บ้านศรีรายา ในชุมชนมีศาลเจ้าจีนหนึ่งแห่ง นอกนั้นเป็นชาวไทยมุสลิมและชาวอูรักลาโว้ยอาศัยปะปนกันที่บ้านหัวแหลม ส่วนใหญ่นับถือศาสนาอิสลาม
โดยประชากรกลุ่มที่เข้ามาอาศัยกลุ่มแรกคือชาวอูรักลาโว้ย อพยพจากเมืองไทรบุรีตั้งแต่สมัยกรุงศรีอยุธยา ปัจจุบันอาศัยอยู่บ้านหัวแหลมทางใต้ของเขตเทศบาล ส่วนชาวไทยมุสลิม เป็นชาวมลายูอพยพจากกลันตันและสตูลช่วงยุคอาณานิคมมลายา ขณะที่ชาวไทยเชื้อสายจีน โดยมากเป็นชาวฮกเกี้ยนและไหหลำอพยพจากเกาะปีนังหรือกรุงเทพมหานครอีกทีหนึ่ง เริ่มเข้าไปตั้งถิ่นฐานเมื่อ พ.ศ. 2444–2490 เป็นต้นมา และชาวไทยพุทธ ส่วนใหญ่เป็นข้าราชการและแต่งงานผสมกับคนในท้องถิ่น
เทศบาลตำบลเกาะลันตาใหญ่เป็นชุมชนพหุวัฒนธรรม ประชากรนับถือศาสนาพุทธและศาสนาอิสลาม มีศาสนสถานได้แก่ มัสยิดมุสลิม (บ้านศรีรายา), วัดเกาะลันตา และศาลเจ้าสามต่องอ๋อง ชาวไทยเชื้อสายจีนจะกลับมาเยี่ยมบ้านช่วงตรุษจีนและสารทจีน กินเจในเดือนสิบ ปัจจุบันเริ่มมีการใส่บาตรและเผาศพตามธรรมเนียมไทยมากขึ้น ส่วนชาวอูรักลาโว้ยเชื่อในวิญญาณบรรพชน แต่ในบัตรประชาชนระบุว่านับถือศาสนาพุทธ มีประเพณีลอยเรือเพื่อสะเดาะเคราะห์ช่วงวันเพ็ญเดือนหก และวันเพ็ญเดือนสิบเอ็ด
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เทศบาลตำบลเกาะลันตาใหญ่
| ด ค กองค์กรปกครองส่วนท้องถิ่นระดับล่างในจังหวัดกระบี่ |
| --- | --- | --- |
| เทศบาลเมือง | กระบี่ |  |
| เทศบาลตำบล |  เมืองกระบี่ กระบี่น้อย  เกาะลันตา เกาะลันตาใหญ่  ศาลาด่าน  เขาพนม เขาพนม  คลองท่อม คลองท่อมใต้  คลองพน  คลองพนพัฒนา  ทรายขาว  ห้วยน้ำขาว  ปลายพระยา ปลายพระยา  ลำทับ ลำทับ  เหนือคลอง เหนือคลอง  อ่าวลึก แหลมสัก  อ่าวลึกใต้  |  |
| องค์การบริหารส่วนตำบล |  เมืองกระบี่ เขาคราม  เขาทอง  คลองประสงค์  ทับปริก  ไสไทย  หนองทะเล  อ่าวนาง  เกาะลันตา เกาะกลาง  เกาะลันตาน้อย  เกาะลันตาใหญ่  คลองยาง  เขาพนม เขาดิน  เขาพนม  โคกหาร  พรุเตียว  สินปุน  หน้าเขา  คลองท่อม คลองท่อมใต้  คลองท่อมเหนือ  พรุดินนา  เพหลา  ปลายพระยา เขาเขน  เขาต่อ  คีรีวง  ปลายพระยา  ลำทับ ดินแดง  ดินอุดม  ทุ่งไทรทอง  ลำทับ  เหนือคลอง เกาะศรีบอยา  คลองขนาน  คลองเขม้า  โคกยาง  ตลิ่งชัน  ปกาสัย  ห้วยยูง  เหนือคลอง  อ่าวลึก เขาใหญ่  คลองยา  คลองหิน  นาเหนือ  บ้านกลาง  แหลมสัก  อ่าวลึกใต้  อ่าวลึกน้อย  อ่าวลึกเหนือ  |  |
ศาลเจ้าสามต่องอ๋อง บ้านศรีรายา
วัดเกาะลันตา บ้านศรีรายา
โบเมียะ

| โบเมียะ |
| --- | --- |

 สหภาพแห่งชาติกะเหรี่ยง ประธาน
 
ข้อมูลส่วนบุคคล
เกิด: 20 มกราคม พ.ศ. 2469 เมืองผาปูน พม่าของอังกฤษ
เสียชีวิต: 23 ธันวาคม พ.ศ. 2549 อำเภอแม่สอด, ประเทศไทย
เชื้อชาติ: พม่า
ศาสนา: ศาสนาคริสต์
พรรคการเมือง: สหภาพแห่งชาติกะเหรี่ยง
คู่สมรส: นอว์ หล่า โป 
บุตร: บุตรสาว 3 คน บุตรชาย 4 คน

โบเมียะ (พม่า: ဘိုမြ, ออกเสียง: [bò mja̰]) เป็นประธานของสหภาพแห่งชาติกะเหรี่ยงหรือเคเอ็นยู ที่พยายามต่อสู้เพื่อเอกราชของรัฐกะเหรี่ยง โบเมียะเป็นชาวกะเหรี่ยงเผ่าสะกอ เกิดเมื่อ 20 มกราคม พ.ศ. 2469 ที่เมืองผาปูน รัฐกะเหรี่ยง เดิมนับถือผี แต่หลังจากที่เขาแต่งงานกับหญิงกะเหรี่ยงที่นับถือศาสนาคริสต์ใน พ.ศ. 2506 เขาจึงหันมานับถือศาสนาคริสต์ด้วย เขาจบการศึกษาในระดับมัธยมศึกษาปีที่ 4 เท่านั้น
ในสงครามโลกครั้งที่ 2 เขาเห็นชาวกะเหรี่ยงถูกทหารพม่าฆ่าอย่างทารุณ เขาจึงไปสมัครเป็นตำรวจภายใต้การดูแลของทหารญี่ปุ่น แต่เมื่ออังกฤษกลับเข้ามาในพม่าอีกครั้ง โบเมียะไปเข้ากับอังกฤษ ใน พ.ศ. 2490โบเมียะไปเข้าร่วมกับสหภาพแห่งชาติกะเหรี่ยงที่จัดตั้งขึ้นในปีนั้นโดย ซอว์บาอูจี เพื่อจัดตั้งรัฐของชาวกะเหรี่ยงที่เรียกรัฐกอทูเล โดยมีเขตแดนตั้งแต่ตอนใต้ของรัฐกะยา ลงใต้มาทางตองอูจนถึงตะนาวศรี และเขตอิรวดีด้วย สหภาพแห่งชาติกะเหรี่ยงได้เริ่มก่อกบฏต่อสู้กับรัฐบาลพม่าตั้งแต่ พ.ศ. 2491 โบเมียะได้เข้าร่วมในการต่อสู้ของสหภาพแห่งชาติกะเหรี่ยงตั้งแต่ พ.ศ. 2492 เขาได้ชื่อว่าเป็นนักรบที่กล้าหาญและมุทะลุ ได้ติดยศเป็นพันเอก และได้ควบคุมหน่วยปฏิบัติการที่เมืองผาอันเมื่อ พ.ศ. 2506 เขาเริ่มมีความเห็นแตกต่างจากมานห์บะส่าน ผู้นำสหภาพแห่งชาติกะเหรี่ยงในขณะนั้นที่เริ่มนำแนวคิดแบบคอมมิวนิสต์มาปรับใช้ ใน พ.ศ. 2509 ได้ติดยศเป็นพลตรีและเป็นรองผู้บัญชาการทหารบกของสหภาพแห่งชาติกะเหรี่ยง ต่อมา ใน พ.ศ. 2510 เมื่อเกิดความแตกแยกในหมู่ผู้นำ โบเมียะได้พยายามประสานรอยร้าวระหว่างกลุ่มต่างๆ ทำให้เขามีอิทธิพลสูงขึ้น
ใน พ.ศ. 2517 รัฐบาลทหารของพม่าได้ส่งกองกำลังทั้งทางบกและทางอากาศแต่กองกำลังกะเหรี่ยงที่มีโบเมียะเป็นผู้บังคับบัญชาสามารถผลักดันทหารพม่าให้ถอยไปได้ ทำให้ใน พ.ศ. 2519 โบเมียะได้ขึ้นเป็นประธานสหภาพแห่งชาติกะเหรี่ยง ในช่วง พ.ศ. 2531 -2532 สหภาพแห่งชาติกะเหรี่ยงได้ร่วมมือกับกลุ่มของอองซาน ซูจี พระสงฆ์ และชนกลุ่มน้อยอื่นๆเพื่อเรียกร้องประชาธิปไตยและได้จัดตั้งรัฐบาลพลัดถิ่นที่ค่ายมาเนอปลอว์ ใช้ชื่อว่า รัฐบาลผสมแห่งชาติแห่งสหภาพพม่า
สหภาพแห่งชาติกะเหรี่ยงเกิดปัญหาความแตกแยกระหว่างชาวกะเหรี่ยงที่นับถือศาสนาพุทธและศาสนาคริสต์ ใน พ.ศ. 2537 ในขณะที่โบเมียะสงสัยว่าผู้นำของกะเหรี่ยงพุทธเป็นสายลับให้ทหารพม่า จึงเกิดการปะทะกันระหว่างกองกำลังของฝ่ายคริสต์และพุทธ ในที่สุด กะเหรี่ยงพุทธจึงประกาศแยกตัวออกไปเมื่อ 31 ธันวาคม พ.ศ. 2537 และจัดตั้งกองกำลังกะเหรี่ยงประชาธิปไตยฝ่ายพุทธ หลังจากนั้น พม่าได้โจมตีค่ายมาเนอปลอว์อย่างรุนแรง จนค่ายแตกเมื่อ 26 มกราคม พ.ศ. 2538 ฝ่ายของโบเมียะไปตั้งมั่นที่ค่ายคอมูรา ส่วนพม่าได้เปลี่ยนชื่อรัฐกะเหรี่ยงเป็นรัฐกะยิน และให้กองกำลังกะเหรี่ยงประชาธิปไตยฝ่ายพุทธเป็นผู้ดูแล ต่อมา 21 กุมภาพันธ์ พ.ศ. 2538 ค่ายคอมูราก็ถูกตีแตกอีก
หลังจากค่ายแตก โบเมียะได้เรียกประชุมสภาแห่งชาติสหภาพพม่าเพื่อหารือถึงการต่อสู้ต่อไปในอนาคต ส่วนใหญ่สนับสนุนโบเมียะต่อไป แต่บางกลุ่มในสหภาพแห่งชาติกะเหรี่ยงก็ต้องการเปลี่ยนผู้นำคนใหม่ ใน พ.ศ. 2547 โบเมียะเดินทางไปยังย่างกุ้งเพื่อเจรจาสันติภาพกับนายพลขิ่น ยุนต์ ผู้นำพม่าในเวลานั้น ต่อมาในวันที่ 23 ธันวาคม พ.ศ. 2549 โบเมียะเสียชีวิตที่โรงพยาบาลในอำเภอแม่สอด จังหวัดตากด้วยโรคหัวใจและเบาหวาน
โพนทอง

เมืองโพนทอง (ลาว: ເມືອງໂພນທອງ) เป็นเมืองหนึ่งที่ตั้งอยู่ทางทิศตะวันตกของแขวงจำปาศักดิ์ ทิศตะวันออกติดกับเมืองปากเซ ทิศใต้ติดกับเมืองจำปาศักดิ์ ทิศตะวันตกและทิศเหนือติดกับประเทศไทย เป็นเมืองที่เป็นทางผ่านของการขนส่งสินค้าระหว่างประเทศ โดยเฉพาะไทย-ลาว และเป็นแหล่งปลูกข้าว
เหตุแทงคนในนิส พ.ศ. 2563

| เหตุแทงคนในนิส พ> ศ. 2563 |
| --- | --- |
เป็นส่วนหนึ่งของ การก่อการร้ายอิสลามในยุโรป และการก่อการร้ายในประเทศฝรั่งเศส
ถนนด้านหน้ามหาวิหารแม่พระแห่งนิสถูกตำรวจฝรั่งเศสปิดหลังเกิดเหตุ
th
สถานที่: มหาวิหารแม่พระแห่งนิส นิส ประเทศฝรั่งเศส
วันที่: 29 ตุลาคม ค.ศ. 2020 (2020-10-29)
ประเภท: การแทง
อาวุธ: มีด
ตาย: 3 คน
เจ็บ: 1 คน (ผู้ก่อการร้าย)
เหตุจูงใจ: อิสลามสุดโต่ง
ผู้ต้องหา: อิบรอฮีม อัลอิสซาวี
เมื่อเช้าของวันที่ 29 ตุลาคม พ.ศ. 2563 ได้มีผู้เสียชีวิต 3 คนจากการถูกแทงด้วยมีดที่มหาวิหารแม่พระแห่งนิสอันเป็นมหาวิหารโรมันคาทอลิกในเมืองนิส ประเทศฝรั่งเศส โดยชายผู้ตะโกนว่า "อัลลอฮุอักบัร!" ผู้ต้องหาเป็นชาวตูนิเซียซึ่งถูกตำรวจยิงก่อนที่จะนำตัวไปคุมขัง นายกเทศมนตรีเมืองนิสได้กล่าวว่าเหตุที่เกิดขึ้นเป็น "เหตุโจมตีก่อการร้าย" โดยกล่าวว่าเป็นผลมาจากแนวคิดอิสลามสุดโต่ง
ภูมิหลัง

ในช่วงไม่กี่ปีที่ผ่านมา ประเทศฝรั่งเศสตกเป็นเป้าหมายของการโจมตีก่อการร้ายของกลุ่มญิฮาดซึ่งขับเคลื่อนโดยรัฐอิสลามอิรักและลิแวนต์และกลุ่มก่อการร้ายอัลกออิดะฮ์ พร้อมกับผู้ก่อการร้ายแบบกระทำการคนเดียวซึ่งได้รับแนวคิดเหล่านี้จากสองกลุ่มข้างต้น เมืองนิสเคยเกิดเหตุมาแล้วในการโจมตีโดยใช้รถบรรทุกไล่ชนผู้คน เมื่อปี พ.ศ. 2559 ส่งผลให้มีผู้เสียชีวิต 86 คน สถานที่เกิดเหตุขึ้นห่างจากที่เกิดเหตุปัจจุบันไป 0.8 กิโลเมตร (0.50 ไมล์) 12 วันต่อมาหลังเกิดเหตุโจมตีในปี พ.ศ. 2559 ฌัก อาแมล ถูกฆาตรกรรมในเหตุโจมตีที่โบสถ์ในแคว้นนอร์ม็องดี
สี่สัปดาห์ก่อนเกิดเหตุ แอมานุแอล มาครง ประธานาธิบดีฝรั่งเศส ได้กล่าวว่า ศาสนาอิสลามกำลังตกอยู่ "ในสภาวะวิกฤต" ทั่วทุกมุมโลก อันเป็นการสร้างความไม่พอใจแก่ชาวมุสลิมอย่างมาก โดยเขารับปากว่าจะเสนอร่างกฎหมายโดยเพิ่มเติมบทบัญญัติของกฏหมายในปี พ.ศ. 2448 ว่าด้วยจะแยกคริสตจักรกับรัฐออกจากกันภายในประเทศฝรั่งเศสอย่างเป็นทางการ สองสัปดาห์ต่อมา ซามุแอล ปาตี ครูสอนประวัติศาสตร์ถูกถูกฆาตกรรมและตัดศีรษะในกงฟล็อง-แซ็งตอนอรีน โดยเยาวชนอายุ 18 ปี เป็นชาวเชเชนมุสลิมซึ่งได้รับสถานะผู้ลี้ภัยในเดือนมีนาคม พ.ศ. 2563 หลังจากที่ครูแสดงภาพการ์ตูนจากนิตยสาร ชาร์ลีแอบโด ซึ่งมีภาพการล้อเลียนศาสดามุฮัมมัดให้นักเรียนดู หลังจากเหตุฆาตกรรม มาครงได้กล่าวว่า นิตยสารการ์ตูนนี้สามารถแสดงภาพล้อเลียนของศาสดามุฮัมมัดได้ เพราะเป็นเรื่องของเสรีภาพในการแสดงออก จากเหตุการณ์การกล่าวของมาครงนั้น เรเจป ไตยิป แอร์โดอัน ประธานาธิบดีตุรกี ได้เรียกร้องให้อารยประเทศคว่ำบาตรสินค้าที่ผลิตในประเทศฝรั่งเศส เกิดการประท้วงจำนวนมากในประเทศมุสลิม โดยมีการเผารูปภาพของมาครง และการชุมนุมต่อต้านฝรั่งเศสอย่างรุนแรง
เหตุการณ์

เหตุโจมตีเกิดขึ้นเมื่อวันที่ 29 ตุลาคม พ.ศ. 2563 เวลา 08:30 นาฬิกา ภายในบริเวณมหาวิหารแม่พระแห่งนิส อันเป็นมหาวิหารโรมันคาทอลิกที่ตั้งอยู่ใจกลางในเมืองนิส ผู้ก่อเหตุได้สังหาร 3 คน โดยหนึ่งในนั้นเป็นผู้หญิงโดยตอนแรกถูกระบุว่าโดนมีดตัดศีรษะ ต่อมา ถูกระบุอย่างเป็นทางการว่ามีบาดแผลขนาดลึกตรงลำคอของผู้เสียชีวิตเท่านั้น
เหตุโจมตีเกิดขึ้นในระยะเวลา 28 นาที ในระหว่างนั้น ผู้ก่อเหตุตะโกนคำว่า "อัลลอฮุอักบัร!" ตลอดเวลา ตำรวจพื้นที่สี่นายเข้าระงับเหตุโดยการยิงใส่ผู้ก่อเหตุ ในขณะระหว่างปะทะผู้ก่อเหตุยังคงตะโกนว่า "อัลลอฮุอักบัร" จากนั้นเข้าจึงถูกนำตัวส่งโรงพยาบาลด้วยอาการบาดเจ็บสาหัส วัตถุพยานในที่เกิดเหตุพบว่ามีคัมภีร์อัลกุรอาน, มีด 3 เล่ม, และโทรศัพท์ 2 เครื่อง
เฌราลด์ ดาร์มาแน็ง รัฐมนตรีว่าการกระทรวงมหาดไทยฝรั่งเศส กล่าวว่า ตำรวจเข้าควบคุมภายในเมืองเป็นที่เรียบร้อย หน่วยทำลายล้างวัตถุระเบิดประจำการในที่เกิดเหตุ หน่วยต่อต้านการก่อร้ายเข้าพื้นที่ลานตระเวนรอบพื้นที่ของมหาวิหาร
ผู้ก่อเหตุ

ผู้ต้องหาที่เชื่อได้ว่าก่อเหตุโจมตี เป็นชายชาวตูนิเซียอายุ 21 ปี มีชื่อว่า อิบรอฮีม อัลอิสซาวี (อาหรับ: إبراهيم العيساوي) เขาเติบโตขึ้นในเมืองสฟักซ์, ประเทศตูนิเซีย เขาเดินทางออกนอกประเทศในฐานะผู้อพยพ จุดหมายปลายทางแรกของเขาเริ่มที่เกาะลัมปูเดซา, ประเทศอิตาลี ท่ามกลางการระบาดของโรคติดเชื้อโควิด-19 ในประเทศตูนิเซีย เขาเลยถูกกักตัวเพื่อตรวจหาเชื้อเป็นระยะเวลา 20 วัน โดยเวลาส่วนใหญ่ในการกักตัว เขามักจะใช้เวลากับโทรศัพท์เป็นส่วนใหญ่ จากการรายงานจาก กอร์เรียเร เดลลา เซรา หนังสือพิมพ์รายวันของประเทศอิตาลี อัลอิสซาวีได้ถูกแจ้งให้ออกจากประเทศ เนื่องจากการเข้าเมืองแบบผิดกฎหมาย โดยกำหนดระยะเวลาสำหรับการออกจากประเทศแบบสมัครใจถึงวันที่ 9 ตุลาคม แต่ความเคลื่อนไหวของเขาก็ไม่ได้รับการติดตาม แทนที่เขาควรออกจาประเทศอิตาลี เขากลับไปยังเมืองบารี เมืองท่าทางตอนใต้ของประเทศแทน โดยไม่มีข้อบ่งชี้ถึงความร่วมมือใด ๆ จากเขา หลังจากที่เขาถึงเมืองบารี เขาเดินทางต่อไปยังเมืองนิส ประเทศฝรั่งเศสในวันต่อมา เขาเข้ามาในประเทศโดยได้รับการอำนวยความสะดวกเป็นบัตรประจำตัวผู้ลี้ภัย ออกโดยผู้ลี้กัยกาชาด (องค์กรนอกภาครัฐ)
จากบทสัมภาษณ์ของสำนักข่าว อัลอราบียา ภายหลังจากเหตุโจมตี แม่ของอัลอิสซาวีได้กล่าวว่า เธอรู้สึกประหลาดใจเมื่อลูกของเธอไปอยู่ที่ประเทศฝรั่งเศส เพราะเขาไม่รู้ภาษาและไม่มีคนที่รู้จักในที่นั้น พี่ชายของเขาได้กล่าวกับบีบีซีนิวส์ว่า อัลอิสซาวีอ้างว่าเขารู้จักคนในประเทศฝรั่งเศส โดยเขาจะขอความช่วยเหลือกับบุคคลนี้ เพื่อนบ้านให้สัมภาษณ์กับอัลอราบียาว่า อัลอิสซาวีทำงานเป็นช่างเครื่อง และงานหลากหลายประเภทในประเทศตูนิเซีย โดยไม่มีการส่อพฤติกรรมรุนแรงแต่อย่างใด
หัวหน้าฝ่ายกฎหมายกำลังต่อต้านการก่อการร้าย ฌ็อง-ฟร็องซัว ริการ์ต ได้กล่าวว่า ผู้ก่อเหตุไม่ได้อยู่ในรายชื่อของหน่วยข่าวกรองว่าเป็นภัยคุกคามอย่างการก่อการร้าย
ผู้สูญเสีย

จากเหตุโจมตีมีผู้เสียชีวิต 3 คน หนึ่งในนั้นเป็นหญิงอายุ 60 ปี เธอเข้าไปข้างในมหาวิหารเพื่อภาวนา บริเวณคอของเธอเจอรอยลึกขนาดใหญ่ เจ้าหน้าที่บอกว่าเป็นการความพยายามที่จะทำให้เสียชีวิต อีกคนหนึ่ง เป็นชายอายุ 55 ปี เป็นเจ้าหน้าที่ผู้ดูแลมหาวิหาร พบรอยลึกตรงคอขนาดใหญ่ของเขา ผู้เสียชีวิตคนที่สาม เป็นหญิงชาวฝรั่งเศสเชื้อสายบราซิล อายุ 44 ปี เธอถูกแทงหลายแผล เธอจึงหนีออกมาจากมหาวิหาร แต่ล้มลงและเสียชีวิตภายในคาเฟ่ละแวกใกล้เคียง
มหาวิหารแม่พระแห่งนิส สถานที่เกิดเหตุ
แคทรีโอนา เกรย์

| แคทรีโอนา เกรย์ |
| --- | --- |

เกิด: แคทรีโอนา เอลิซา มักนายอน เกรย์  (1994-01-06) 6 มกราคม ค.ศ. 1994 (30 ปี) รัฐควีนส์แลนด์ ประเทศออสเตรเลีย
ส่วนสูง: 1.78 เมตร (5 ฟุต 10 นิ้ว)
เป็นที่รู้จักจาก: นางงามจักรวาล 2018
ผู้ดำรงตำแหน่งการประกวดความงาม
สีผม: น้ำตาล
สีตา: น้ำตาล
รางวัล: มิสเวิลด์ 2016  (5 คนสุดท้าย) นางงามจักรวาล 2018  (ชนะเลิศ)  
Official website
ลายมือชื่อ: 
แคทรีโอนา เอลิซา มักนายอน เกรย์ (ฟิลิปปินส์: Catriona Elisa Magnayon Gray; เกิด 6 มกราคม พ.ศ. 2537) เป็นนางแบบ นักร้อง และนางงามเชื้อสายออสเตรเลียสก็อตแลนด์ เธอได้รับตำแหน่งนางงามจักรวาล 2018 ที่จัดขึ้น ณ กรุงเทพมหานคร ประเทศไทย และเธอเป็นนางงามจักรวาล
ก่อนหน้านี้ เกรย์เคยได้รับตำแหน่ง มิสเวิลด์2016และไปประกวดมิสเวิลด์ 2016ต่อที่ประเทศสหรัฐอเมริกาโดยเธอทำได้แค่เข้ารอบ 5 คนสุดท้ายทั้งที่ปีนั้นเธอเป็นตัวเก็งที่จะคว้ามงกุฎ
ชีวิตในวัยเด็ก

เกรย์เป็นลูกคนเดียวเกิดที่เมืองแคนส์ รัฐควีนส์แลนด์ ประเทศออสเตรเลีย พ่อเป็นชาวออสเตรเลียเชื้อสายสกอตแลนด์ชื่อ เอียน เกรย์ แม่คือ นอร์มีตา รากัส มักนายอน ชื่อแคททริโอน่า เกรย์ตั้งตามชื่อคุณย่าของเธอ แคทเธอรีน เกรย์ผู้อพยพจากสก็อตแลนด์ไปยังออสเตรเลียตะวันตกในปี1952 และชื่อเอลิซ่า มักนายอน ตั้งตามชื่อคุณยายของเธอ เอลซ่า มักนายอน เธอเข้ารับการศึกษามัธยมที่ Trinity Anglican School ในเมือนแคนส์เธอเป็นนักร้องนำวงแจ๊สของโรงเรียนและเคยร่วมแสดงละครเวทีมิสไซง่อนในรายการClickโดยรับบทเป็นชาร์ลีวัยหนุ่ม  จากนั้นเธอก็ได้รับประกาศนียบัตรสาขาทฤษฎีดนตรีจาก Berklee College of Music ที่บอสตัน รัฐแมสซาชูเซตส์ นอกจากนี้เธอยังได้รับประกาศนียบัตรด้านสันทนาการกลางแจ้งและเข็มขัดสีดำจากสถาบันศิลปะการต่อสู้ Choi Kwang-Do และเธอยังสามารถเล่น กีต้าร์ เปียโน ไวโอลิน เธอมีพรสวรรค์ในการร้องเพลงการเต้นและวาดภาพ ชื่นชอบในศิลปะและการเดินทางท่องเที่ยว เริ่มเข้าสู่วงการนางแบบเมื่ออายุ15ปีแต่ภายหลังจบการศึกษาชั้นมัธยมศึกษาตอนปลายที่ออสเตรเรียในวัย17ปีเกรย์ได้ย้ายไปประกอบอาชีพนางแบบเต็มตัว และเริ่มเข้าสู่วงการนางงามครั้งแรกในปี2016ในวัย22ปี
ชีวิตส่วนตัว

ปัจจุบันเธอเป็นนักรณรงค์เรื่องHIV/AIDS การสนับสนุนของเธอในตลอดหลายปีที่ผ่านมาได้มุงเน้นที่สิทธิสตรีและผลักดันLGBTQ+ เธอจัดตั้งโครงการระดมทุนเพื่อการศึกษาของเด็กๆในสลัมทอนโดและทำงานร่วมกับองค์กรYoung focus philippinesเพื่อช่วยเหลือเด็กๆอยากไร้และเป็นทูตให้กับองค์กรSmile Trainเพื่อเดินทางไปช่วยเหลือเด็กที่มีอาการปากแหว่งเพดานโหว่ทั่วโลก
วันที่ 23 พฤษภาคม 2020 เธอถูกเปิดเผยว่ากำลังคบหาอยู่กับนักแสดงชาวอเมริกัน แซม มิลบี
เกรย์เป็นตัวแทนในการประกวดนางงามจักรวาล2018เมื่อวันที่17 ธันวาคม 2561 ซึ่งจัดขึ้นที่อิมแพ็คอารีน่าเมืองทองธานีในจังหวัดนนทบุรีประเทศไทย เธอได้รับชัยชนะได้สวมใส่มงกุฏมิกิโมโตและสายสะพายนางงามจักรวาล
ในระหว่างการแข่งขันเธอได้ทำการเดินสโลว์โมชั่นในการแข่งขันชุดว่ายน้ำซึ่งได้รับคำชมจากนางแบบอย่างTyra Banksและนักวิจาร์ณแฟชั่นอย่างแอชลีย์ เกรแฮม
ในฐานะนางงามจักรวาลในวาระของเธอ เธอได้เดินทางไปบราซิล แคนาดา ไทย อินโดนีเซีย แอฟฟริกาใต้ สหรัฐอาหรับเอมิเรตละเมืองต่างๆในอเมริกาเพื่อร่วมทำการกุศลและออกงาน
กรรมการศิลปะและวัฒนธรรมแห่งชาติได้แต่งตั้งให้เธอเป็นทูตด้านศิลปะของหน่วยงานนอกจากนั้นเธอยังเป็นเอคอัครราชทูตหัถกรรมพื้นบ้านของกรมการค้าและอุตสาหกรรม
แหล่งข้อมูลอื่น

แคทรีโอนา เกรย์ ที่อินสตาแกรม
| ก่อนหน้า> รางวัลและความสำเร็จ | รางวัลและความสำเร็จ | แคทรีโอนา เกรย์> รางวัลและความสำเร็จ | รางวัลและความสำเร็จ | ถัดไป> รางวัลและความสำเร็จ |
| --- | --- | --- | --- | --- |
|  เดมี-ลีห์ เนล-ปีเตอร์ |  | นางงามจักรวาล  (2018) |  |  โซซีบีนี ทุนซี |
| เรเชล ปีเตอร์ส |  |  มิสยูนิเวิร์สฟิลิปปินส์  (2018) |  | กาซีนี กานาโดส |
| ฮิลลารี ปารังเกา |  |  มิสเวิลด์ฟิลิปปินส์   (2016) |  | ลอรา เลห์แมนน์ |
โกตาบารู

| โกตาบารู كوت بهارو |
| --- | --- |
เมืองหลวงรัฐ
Kota Bharu
วงเวียนหอนาฬิกาที่โกตาบารู
   ธง
สมญา: บันดารายาอิสลาม เมืองอิสลาม
โกตาบารู
พิกัด: 6°8′N 102°15′E﻿ / ﻿6.133°N 102.250°E﻿ / 6.133; 102.250
ประเทศ:  มาเลเซีย
รัฐ:  รัฐกลันตัน
อำเภอ:  อำเภอโกตาบารู
ก่อตั้ง: ค.ศ.1844
ได้รับสถานะเทศบาล: 1 มกราคม ค.ศ.2005
การปกครอง
 • ผู้นำคนปัจจุบัน: ตวนซัยนัลอาบิดีน บิน ตวนยูซุฟ (ตั้งแต่เดือนกันยายน ค.ศ.2018)
พื้นที่
 • ทั้งหมด: 115.64 ตร.กม. (44.65 ตร.ไมล์)
ประชากร (2010)
 • ทั้งหมด: 314,964 คน
 • ความหนาแน่น: 2,700 คน/ตร.กม. (7,100 คน/ตร.ไมล์)
เขตเวลา: UTC+8 (MST)
 • ฤดูร้อน  (เวลาออมแสง): ไม่ได้สังเกต
รหัสไปรษณีย์: 15xxx
รหัสพื้นที่: +60-09-7
เว็บไซต์: mpkbbri.gov.my
โกตาบารู (มลายู: Kota Bharu; มลายูปัตตานี: كوت بهارو "โคตูบาโร") เป็นเมืองหลวงและเมืองที่ใหญ่ที่สุดของรัฐกลันตัน ประเทศมาเลเซีย ตั้งอยู่ทางตะวันออกเฉียงเหนือของประเทศใกล้พรมแดนไทย
โกตาบารูเป็นที่ตั้งของมัสยิดจำนวนมาก รวมทั้งเป็นที่ตั้งพระราชวังของสุลต่าน ประชากรส่วนใหญ่ร้อยละ 70 นับถือศาสนาอิสลาม รองลงมาคือศาสนาพุทธในกลุ่มเชื้อสายจีนและไทยโดยมีวัดไทย 1 แห่ง
แหล่งข้อมูลอื่น

MPKB-BRI website
KB Backpackers > Local Tourism Website
Dive The Japanese Invasion Wreck in Kota Bharu เก็บถาวร 2009-06-14 ที่ เวย์แบ็กแมชชีน
Vacation house in Kelantan เก็บถาวร 2013-03-08 ที่ เวย์แบ็กแมชชีน
แขวงสาละวัน

| แขวงสาละวัน ແຂວງສາລະວັນ |
| --- | --- |
แขวง

แผนที่แขวงสาละวัน
แผนที่ประเทศลาวเน้นแขวงสาละวัน
พิกัด: 15°52′N 106°21′E﻿ / ﻿15.87°N 106.35°E﻿ / 15.87; 106.35
ประเทศ:  ลาว
เมืองเอก: สาละวัน
พื้นที่
 • ทั้งหมด: 10,691 ตร.กม. (4,128 ตร.ไมล์)
ประชากร (พ.ศ. 2561)
 • ทั้งหมด: 426,991 คน
 • ความหนาแน่น: 40 คน/ตร.กม. (100 คน/ตร.ไมล์)
เขตเวลา: UTC+07
รหัส ISO 3166: LA-XI
สาละวัน (ลาว: ສາລະວັນ) เป็นหนึ่งในแขวงของประเทศลาว ตั้งอยู่บริเวณที่ราบสูงทางตอนใต้ของประเทศ เป็นแขวงหนึ่ง​ที่มีวัฒนธรรม​หลากหลาย ชื่อของแขวงสาละวันมาจากบริเวณที่ตั้งเมืองสาละวันมีต้นรังเป็นจำนวนมาก ต้นรังในภาษาบาลีเรียกว่า สาละ ส่วนคำว่า วัน แปลว่าป่าไม้ ดังนั้นคำว่า สาละวัน จึงหมายความว่า "ดินแดนแห่งป่าไม้รัง"
อาณาเขตติดต่อ

ทิศเหนือ​ ติดต่อกับ​แขวงสุวรรณเขต
ทิศตะวันออก​ ติดต่อกับประเทศ​เวียดนาม
ทิศใต้​ ติดต่อกับแขวงเซกอง​​และแขวงจำปาศักดิ์
ทิศตะวันตก​ ติดต่อกับ​ประเทศ​ไทย
การแบ่งเขตการปกครอง

| แผนที่ | รหัสเมือง | เมือง (ไทย) | เมือง (ลาว) | เมือง (อังกฤษ) |
| --- | --- | --- | --- | --- |

|  | 14-01 | สาละวัน | ເມືອງສາລະວັນ | Salavan |
|  | 14-02 | ตะโอ้ย | ຕະໂອ້ຍ | Ta Oi |
|  | 14-03 | ตุ้มลาน | ຕຸ້ມລານ | Toomlarn |
|  | 14-04 | นครเพ็ง | ລະຄອນເພັງ | Lakhonepheng |
|  | 14-05 | วาปี | ວາປີ | Vapy |
|  | 14-06 | คงเซโดน | ຄົງເຊໂດນ | Khongxedon |
|  | 14-07 | เล่างาม | ເລົ່າງາມ | Lao Ngam |
|  | 14-08 | สะม้วย | ສະໝ້ວຍ | Sa Moay |
ภูมิประเทศ

แขวงสาละวันมีพื้นที่ทั้งหมด 10,691 ตร.กม. ภูมิประเทศแบ่งออกเป็น 3 ส่วน ได้แก่
เขตภูเขา (เมืองตะโอ้ยและสะม้วย) คิดเป็นร้อยละ 40 ของเนื้อที่แขวง พื้นที่ค่อย ๆ ลาดชัน จึงเหมาะสมแก่การปลูกไม้อุตสาหกรรม ไม้ผล กาแฟ และเลี้ยงสัตว์ใหญ่
เขตที่สูง (เมืองเหล่างาม) คิดเป็นร้อยละ 20 ของพื้นที่แขวง เหมาะสำหรับการปลูกกาแฟ เร่ว (หมากแหน่ง) กล้วย ถั่วดิน ถั่วเหลือง มะเดื่อ ผักเมืองหนาว ฝ้าย และไม้ผล
เขตที่ราบ (เมืองสาละวัน เมืองวาปี เมืองตุ้มลาน เมืองคงเซโดน และเมืองละคอนเพ็ง) คิดเป็นร้อยละ 40 ของพื้นที่แขวง เป็นทุ่งกว้าง อุดมสมบูรณ์เหมาะแก่การปลูกข้าว พืชตระกูลถั่ว ประมง
สถานที่ท่องเที่ยว

สวนอุทยานแห่งชาติเชียงทอง
หมู่บ้านกะตัง
หมู่บ้านตะโอย
บึงจระเข้
น้ำตกตาดเลาะเบี่ง
น้ำตกตาดเทวดา
น้ำตกเซเซด
อุทยานภูผาสุข
| ด ค ก แขวงของประเทศลาว |
| --- | --- |
นครหลวง:  นครหลวงเวียงจันทน์ 
แขวง:  คำม่วน  จำปาศักดิ์  เชียงขวาง  ไชยบุรี  ไชยสมบูรณ์  เซกอง  บอลิคำไซ  บ่อแก้ว  พงสาลี  เวียงจันทน์  สาละวัน  สุวรรณเขต  หลวงน้ำทา  หลวงพระบาง  หัวพัน  อัตตะปือ  อุดมไซ 
เขตการปกครองในอดีต:  เขตพิเศษเชียงฮ่อน-หงษา  เขตพิเศษไชยสมบูรณ์  แขวงเซโดน  แขวงบริคัณฑ์  แขวงวาปีคำทอง  แขวงสีทันดร  แขวงหัวของ
ไอซ์กาจัง

| --- | --- |
ไอซ์กาจังโรยหน้าด้วยเม็ดแมงลัก, ถั่วลิสง, ข้าวโพด และโปะด้วยไอศกรีม
มื้อ: ขนมหวาน
แหล่งกำเนิด: ประเทศมาเลเซีย
ภูมิภาค: เอเชียตะวันออกเฉียงใต้
ชาติที่มีอาหารประจำชาติที่เกี่ยวข้อง: มาเลเซีย, สิงคโปร์, บรูไน
ผู้สร้างสรรค์: ชาวมลายู
ส่วนผสมหลัก: น้ำแข็งไส, ถั่วแดง
 ตำราอาหาร: ไอซ์กาจัง
ไอซ์กาจัง (มลายู: Ais kacang) หรือเป็นที่รู้จักในชื่อ เอบีซี (ABC) ซึ่งย่อมาจากคำว่า ไอร์บาตูจัมปูร์ (Air Batu Campur) เป็นขนมหวานชนิดหนึ่งของประเทศมาเลเซีย เป็นที่รู้จักมากในประเทศสิงคโปร์และบรูไน ลักษณะใกล้เคียงกับน้ำแข็งไสของไทย
เดิมการทำไอซ์กาจังต้องทำกับเครื่องไสน้ำแข็งที่ต้องใช้มือในการไส แต่ปัจจุบันใช้เครื่องป่นน้ำแข็งกันมากขึ้น ไอซ์กาจังปรากฏตามร้านกาแฟ ร้านหาบเร่ และศูนย์อาหารหลายแห่งในเอเชียตะวันออกเฉียงใต้ เดิมจะมีการใส่น้ำแข็งไสกับถั่วแดงเท่านั้น แต่ปัจจุบันมีการใส่เครื่องโรยหน้าที่หลากหลายขึ้นตามลำดับ
เหงียน ถิ หง็อก ฮวา

เหงียน ถิ หง็อก ฮวา (เวียดนาม: Nguyễn Thị Ngọc Hoa; เกิด 10 พฤศจิกายน ค.ศ. 1987) เป็นหนึ่งในสมาชิกของวอลเลย์บอลหญิงทีมชาติเวียดนาม โดยเธอได้เป็นกัปตันของทีมดังกล่าวตั้งแต่ปี ค.ศ. 2009
ปัจจุบันเธอทำหน้าที่ร่วมกับสังกัดสโมสรวอลเลย์บอลบาง ในการแข่งขันวอลเลย์บอลไทยแลนด์ลีก
สังกัดสโมสร

สโมสรวีทีวี บินห์เดียนลองอัน (ค.ศ. 2011–13)
สโมสรวอลเลย์บอลอยุธยา เอ.ที.ซี.ซี. (ค.ศ. 2013–14)
สโมสรวอลเลย์บอลบางกอกกล๊าส (ค.ศ. 2014–17)